<classify> Usiku wa kuamkia leo, Timu ya Taifa ya Tanzania Taifa Stars walikuwa wakicheza na Timu ya Taifa ya Misri Mafarao ambapo mchezo huo umeisha kwa Stars kupoteza kwa bao moja kwa bila lililofungwa dakika ya 64 na beki wa kulia anayekipiga Aston Villa Ahmed Elmohamady. Haya ndiyo mambo sita muhimu yaliyoonekana katika mchezo huo Nidhamu ya Hali ya juu katika Eneo la Ulinzi. Timu imejilinda vizuri Sana na kwa nidhamu kubwa licha ya mapungufu machache yaliyokuwa yanaonekana. Kwa mfano Agrey Morris alikuwa kama ana wasiwasi wakati anapokea mipira kutokana na Mfumo wa mwalimu Amunike ambaye anataka timu ijilinde lakini ianze kujenga mashambulizi kutoka chini yote kwa yote uwezo mkubwa kutoka kwa Tanzania one Aishi Manula umeifanya ngome hio ya ulinzi kuwa Bora. Hakukuwa na muunganiko mzuri kati ya eneo la ulinzi, kiungo na ushambuliaji. Hii ilisababishwa na kulazimishwa kubaki chini kwa viungo wa stars jambo lililosababishwa na aina ya uchezaji ya misri. Kuna watu wanalaumu kwanini timu imekaa chini. Unapokutana na timu inayokuzidi Kila kitu lazima ukubali na kuheshimu ubora wake hivyo unapaswakucheza kwa heshima na tahadhali huku ukishambulia kwa kushtukiza Kama walivyofanya taifa stars japo eneo ambapo udhaifu ulionekana pale timu inapokuwa imefanikiwa kuupata mpira ilikuwa inashindwa kukaa na mpira wachezaji walikuwa hawakai na mpira kwa maana ya kuumiliki na kulisogelea lango. Mara nyingi unapocheza Mfumo huu wakushambulia kwa kushtukiza unahitaji kuwa na usahihi wa matendo na Kasi muda wote ili utumie nafasi inayopatikana kupata faida Jambo la kheri kuwa na wachezaji wanaoendana na Mfumo Kama tunajilinda tunahitaji kuwachezesha watu hao. Mzigo walikuwa nao Feisal Salum na mwenzie Himid Mao ni mkubwa sana kutoka na uchache wao katika eneo la katikati kama tunajilinda tuna haja ya kuwa na viuongo wakabaji wawili na kupunguza mshambuliaji mmoja Ili kutengeneza balansi. Ally Sonso mtu sana na Amunike kuna kitu anakiona kwa yule bwana. Aishi Manula amefanya kazi kubwa Sana na timu nzima kwa ujumla Misri ni timu kubwa na inapewa nafasi ya kutwaa ubingwa wa Afcon mwaka huu. Haya si matokeo ya kubebza sana kwa stars, timu imecheza vizuri kiasi na pengine kuna mechi watashinda Afcon. Tusikasirike kwa wale ambao hawajapata nafasi bila Shaka mechi ijayo dhidi ya Zimbambwe wengine watapata nafasi na mwalimu atawatazama pia uwezo wao kuelekea Afcon, nadhani mechi hizi mbili zitampa mwanga wa kikosi chake cha kwanza. Na Oscar Nickson  <topic>: MICHEZO 